Елин Пелин
Първа слана

chitanka.info

Небето синьо и дълбоко

поглежда ни студено,

полето равно и широко

ни среща нажалено.

Слана нощес паднала,

попарила гората

и листи пожълтели

се носят по реката.

Внезапно севернякът

засили се, задуха…

А по поляни цъфнал,

цъфнал кърпикожуха.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.